Švedsku čekaju nedelje neizvesnosti posle tesnih rezultata izbora\n► Švedsku čekaju nedelje neizvesnosti posle tesnih rezultata izbora\nŠvedsku čeka više nedelja političke neizvesnosti posle izbora na kojima dva rivalska bloka nisu uspela da osvoje jasnu većinu, dok je ekstremnodesničarska partija ojačala kapitalizujući rastuće nezadovoljstvo zbog velike imigracije.\nSa skoro svim glasovima prebrojanim s jučerašnjih parlamentarnih izbora vladajući blok levog centra ima tanku većinu u odnosu na opozicioni savez partija desnog centra, sa po oko 40 odsto.\nPartija Švedske demokrate, antiimigraciona partija s korenima u neonacističkom pokretu, osvojila je oko 18 odsto glasova, što je 13 odsto više nego što je imala na prethodnim izborima pre četiri godine.\nTa partija, koja je takođe radila na tome da umeri svoj imidž poslednjih godina, ojačala je zbog nezadovoljstva integracijom stotina hiljada imigranata koji su stigli poslednjih godina. Švedska je primila najveći broj imigranata u zemlju srazmerno broju stanovnika od svih evropskih zemalja.\nPremijer Stefan Leven koji je doveo socijaldemokrate na vlast 2014. rekao je da namerava da ostane na čelu vlade. Njegova partija levog centra osvojila je najviše glasova - 28,4 posto, ali očekuje da će imati manje mesta u parlamentu nego pre četiri godine.\nOn je dodao da veruje da najveća partija u Švedskoj treba da formira vladu i da je istorijski uvek bilo tako u toj zemlji. ; Političko trgovanje počelo je u nastojanju da se formira vlada što bi moglo da traje "nedeljama i mesecima", rekao je Igeman, prenela je švedska novinska agencija TT.\nLider drugoplasirane političke snage Umerenih Ulf Kristerson izjavio je da je obezbedio mandat za formiranje nove vlade i da Leven treba da podnese ostavku.\nKonačni izborni rezultati očekuju se kasnije ove nedelje. Preliminarni rezultati ukazuju da je malo verovatno da će bilo koja partija obezbediti većinu od 175 mest u Riksdagu, švedskom parlamentu od ukupno 349 mesta. ; Švedski tabloid Ekspresen danas je na naslovnoj strani napisao "Haos" osvrćući se na izglede da će koalicioni razgovori za formiranje sledeće vlade trajati možda mesecima.\nI levičarski blok koji predvode socijaldemokrate i blok desnog centra u kome su Umereni rekli su da odbijaju da razmatraju prihvatanja Švedskih demokrata kao koalicionog partnera.\nŠvedska, zemlja gde se dodeljuju Nobelove nagrade i koja je bila vojno neutrala skoro dva veka poznata je po relativno otvorenim vratima za migrante i izbeglice. Jučerašnji izbori prvi su od kada je Švedska, koja ima oko 10 miliona stanovnika primila 163.000 izbeglica 2015. godine, najveći broj poglavi stanovnika od bilo koje evropske zemlje.\nIzlaznost na izborima bila je 84,4 odsto, u odnosu na 83 odsto 2014. godine. Vladajuće socijaldemokrate su osvojile 28,1 odsto glasova, Umereni 19,2 odsto a Švedske demokrate 17,9 odsto.


Boško Jakšić - Dnevni list Danas\nPočetna » Boško Jakšić\nJakšić: Crkveno pitanje „majka“ problema\nSpoljnopolitički novinar Boško Jakšić ocenio je danas da su Srbija i Crna Gora pandemiju iskoristile da dodatno pokvare odnose, a da je crkveno pitanje postalo „majka svih problema“ u međusobnim odnosima.\nJakšić: Zelenović je u Šapcu odgovoran biračima, a ne predsedništvu ili prezidijumu SZS\nŠabac je jedna od „oslobođenih teritorija“ u Srbiji koja treba da se sačuva u političkoj borbi, ocenio je novinar Boško Jakšić gostujući na Radio-televiziji Šabac u emisiji „Dobar, loš, zao“.\nPiše: Beta 29. 2. 2020.\nDW: Dodikove pretnje i Vučićeve „pijemontske ambicije“\nDok Dodik preti otcepljenjem Republike Srpske, iz Beograda se čuju mlake frazo o „poštovanju celovitosti“ BiH. Vučićeva vlast se ne ograđuje od Dodika i to može da izazove ozbiljne nevolje u regionu, kažu sagovornici DW.\nPiše: Dojče vele 20. 2. 2020.\nKada je toliko reči neophodno upotrebiti da bi dokazali da ste u pravu, onda je tu nešto sumnjivo.\nPiše: Boško Jakšić 7. 2. 2020.\nKao četvrto, gospodin Jakšić se opet vratio na birače i istakao da birači očekuju da se čuje makar jedan glas u Skupštini u njihovo ime?\nPiše: Boban Stojanović 5. 2. 2020.\nU petak, 24. januara, u Politici u rubrici „Pogledi“ Boško Jakšić je objavio tekst pod imenom „Bojkot, krah u najavi“.\nPiše: Boban Stojanović 4. 2. 2020.\nJakšić: Izvinjenje ambasada zemalja Natoa više od čina dobre volje\nSpoljno-politički komentator lista „Politika“ Boško Jakšić ocenio je da je zajedničko izvinjenje ambasada osam zemlja Nato povodom 20. godina od bombardovanja SR Jugoslavije postupak koji je više od gesta dobre volje i koji nosi političko-psihološku pozadinu vlastima u Srbiji.\nAnalitičari o napadu: Srbija u negativnom kontekstu, moguća osveta\nJakšić: Reforme teže od Kosova\nSrbija će lakše rešiti kosovski problem, nego što će se istinski reformisati i uskladiti sa evropskim liberalnim vrednostima, uveren je novinar i spoljnopolitički komentator Boško Jakšić, koji je u intervjuu FoNetu ocenio da je Vojislav Šešelj jedna od „mera napretka“ Srbije ka Evropskoj uniji (EU).\nPiše: FoNet 22. 4. 2018.\nJakšić: Slab uticaj na Dodika\nOd Beograda se očekuje da spreči referendum u Republici Srpskoj (RS), ali je očigledno da on to ne može da učini čak ni po cenu sukoba sa predsednikom RS Miloradom Dodikom, izjavio je u intervjuu FoNetu spoljnopolitički komentator Boško Jakšić.\nPiše: FoNet 18. 9. 2016.


Otvoren je Info centar za starije osobe 1.oktobar 2010. - Црвени крст Новог Сада\nInfo centar za starije osobe otvoren je 1.oktobra 2010.godine u okviru obeležavanja Međunarodnog dana starijih osoba sa ciljem da se unapredi kvalitet života našim starijim sugrađanima kroz poboljšanu dostupnost informacijama o pravima/uslugama koje su njima namenjene.\nGrađani će putem telefona moći da dobiju detaljne informacije o dostupnim uslugama, da dogovore posetu stručnog tima, kao i da kroz kontakt sa obučenim osobljem i volonterima dobiju savet i podršku.\nInfo centar je otvoren u prostorijama Crvenog krsta Novog Sada i pruža informacije radnim danima od 8 do 15 časova. Info centar za starije osobe je deo projekta „Centar za pomoć starim licima“ čiji je cilj da doprinese unapređenju kvaliteta života starijih građana Novog Sada, kroz poboljšanu dostupnost i raznovrsnost usluga kućne nege, pomoći u kući i psihosocijalne podrške, kao i kroz unapređenje sistema socijalne zaštite za stara lica u Novom Sadu.\nProjekat u partnerstvu realizuju Crveni krst Novog Sada, Karitas Dekanata Novi Sad, Čovekoljublje, Ekumenska humanitarna organizacija i Novosadski humanitarni centar. Projekat podržava Gradska uprava za socijlanu i dečiju zaštitu Grada Novog Sada.\nInfo centar za starije osobe su otvorile prof.dr Sanja St ojanović, član Gradskog veća za socijalnu i dečiju zaštitu i prof. Dr Mira Govorčin, predsednik Crvenog krsta Novog Sada. Otvaranju su prisustvovali Vera Grkavac, načelnik Gradske uprave za socijalnu i dečiju zaštitu i predstavnici svih organizacija učesnika projekta. Takođe su bili prisutni mladi volonteri Programa Briga o starima iz Begeča kao i korisnici programa kojima je uručeno cveće.\nPored otvaranja Info centra, u okviru projekta planirana je i standardizacija usluga kućne nege i pomoći u kući svih aktera u pogledu vrste, obima, kvaliteta i cene. Na ovaj način biće unapređen kvalitet rada i omogućeno jedinstveno funkcionisanje mreže pružalaca usluga u narednom periodu. Takođe će se voditi jedinstvena baza podataka o korisnicima koji se obrate Info centru.\nSredstva informisanja su medijski propratila otvaranje Info centra za starije osobe.


Izvor: MozzartSport.com, 19.Apr.2021, 22:59\nPopularna Masa Bruta protiv Ponte Prete traži treću uzastopnu pobedu, kojom bi se učvrstila na liderskoj poziciji Grupe C\nNastavlja se maraton za Bragantino. Tim u vlasništvu Red Bul kompanije odigraće večeras peti prvenstveni meč u poslednjih devet dana. U okviru 11. runde brazilske Pauliste popularna Masa Bruta dočekuje Ponte Pretu (01.00).\nBragantino je lider Grupe C šampionata Sao Paula, doduše uz dve utakmice više od preostalih timova iz grupe. U prethodna četiri dana vezao je dve pobede nad niželigašima Interom i Mirasolom i izdvojio se na liderskoj poziciji sa šest bodova prednosti od prvog pratioca, Novorizontina (Palmeiras treći sa osam bodova manje).\nNakon što je pre dva...


SDS traži privodjenje Bakareca zbog pretnji smrću bivšem direktoru BIA\nSocijaldemokratska stranka (SDS) osudila je danas poziv na ubistvo bivšeg direktora BIA Saše Vukadinovića, koji je uputio poslanik vladajuće Srpske napredne stranke (SNS) Nebojša Bakarec, i ocenila da nadležni organi treba odmah da ga privedu zbog toga.\nBetaMart 3, 2021\n“Ukoliko Bakarec ne bude sankcionisan i ukoliko i nadležni organi ostanu nemi, kao što je bio i Ivica Dačić kao predsednik skupštine u kojoj je ova pretnja izneta, nastaviće se legitimizovanje pretnji smrću i poziva na likvidaciju, što je samo korak do legitimizovanja i realizacije tih pretnji. Ukoliko policija i tužilaštvo ne budu reagovali biće još jednom saučesnici u kriminalizaciji našeg društva”, navela je SDS.\nBakarec je u utorak izjavio da je sastajanje bivšeg direktora Bezbednosno-informativne agencije (BIA) Saše Vukadinovića s Djilasom, čije su fotografije objavili provladini tabloidi, neprofesionalno i nedopustivo i da predstavlja “kovanje zavere” protiv predsednika Srbije Aleksandra Vučića.\n“Šta je drugo nego kovanje zavere? To što je uradio bivši šef BIA je krajnje neprofesionalno i nedopustivo u profesionalnim obaveštajnim odnosima. Zamislite da se bivši šef Federalne službe bezbednosti sastaje sa (ruskim opozicionarom Aleksejem) Navaljnim. Znate kako se to rešava u Rusiji? Tako što te više nema”, kazao je Bakarec tokom sednice Skupštine Srbije.\nSDS je dodala da je vlast Aleksandra Vučića prvo uklonila opoziciju iz skupštine a potom je ona pretvorena u “platformu za brutalnu verbalnu agresiju ka predstavnicima opozicije i državnim zvaničnicima iz vremena bivše vlasti”.\n“Vučićev režim je poništio ulogu skupštine i od najvišeg zakonodavnog tela skupština je postala mesto za najbrutalniju propagandu, širenje laži i verbalne agresije i izgradnju kulta ličnosti Aleksandra Vučića”, navela je ta stranka i podsetila da su se pretnje smrću dešavale i ranije u slučaju predsednika SDS Borisa Tadića.\nTa stranka je ocenila da je pitanje trenutka kada će “brutalna propaganda, laži i verbalna agresija” preći i u fizičko nasilje.\n“Zato je pitanje sankcionisanja Bakareca i ujedno i pitanje fizičke bezbednosti svih neistomišljenika režima Aleksandra Vučića”, navela je SDS.


TE "Morava" završila drugu fazu remonta 19 Sep 2016 - b92\nTermoelektrani "Morava" iz Svilajnca, koja radi u sastavu TE "Nikola Tesla" Obrenovac, završila je i drugu fazu kapitalnog remonta bloka 120 megavata. Na ovaj način obezbeđen je nesmetan rad u narednih 10 godina, izjavila je rukovodilac TE Marija Stevanović. Remont je trajao šest meseci i stajao je oko 15 miliona evra. "Blok je sinhronizovan na mrežu 1. septembra i već 15 dana radi punim kapacitetom", rekla je Stevanović novinarima.\n"Pored standardnih remontnih aktivnosti, u drugoj fazi kapitalnog remontu su urađeni i investicioni poslovi većeg obima kao što su zamena ložišta kotla membranskim, i rekonstrukcija elektro filtera", istakla je ona.\nPrva faza remonta TE "Morava" obavljena je prošle godine, trajala je pet mesesci i TE je na mrežu postavljena 2. decembra.\n"Na remontu je bilo angažovano oko 50 domaćih i stranih firmi a investirano je 10 miliona evra", rekla je Stevanović.\nTakođe je rekonstruisan postojeći regulacioni istem turbina, urađena je "baj-pas" stanica, zamenjene kritične površine ekonomajzera i saniran je bubanj kotla.\n"Sve vreme remonta, osim tokom radova u službi Unutrašnjeg transporta uglja, redovno je priman ugalj iz rudnika Javnog preduzaća za podzemnu eksploataciju uglja "Resavica" i Rudarskog basena "Kolubara", ukazala je Stevanović.\nTE "Morava" je sa radom počela 1969.godine, oprema je iz Poljske a turbina snaga 125 megavata. Godišnje troši oko 650.000 tona uglja.\nPoslednji kapitalni remont turbine i drugih delova obaljen je krajem 2004. godine, kada se prešlo i na kompletno kompjutersko vođenje i uprvljanje blokom, a uradili su ga stručnjaci i saradnici Instituta "Mihajlo Pupin" iz Beograda.\nGodinu dana kasnije, zahvaljujući dobro obavljenom remontu "Morava" je imala rekordnu proizvodnju od 600.000.000 kilovat časova struje. Bila je na mreži 7.267 sati.\nTE "Morava" spada među najveće i najvažnije privredne subjekte Pomoravlja, Resave i Levča i jedinstven i prepoznatljiv je objekat Elektroprivrede Srbije.


Tramp ostaje bez pristupa “Fejsbuku”, šest meseci za odluku o svetskim liderima koji krše pravila – Dnevni Magazin\nTramp ostaje bez…\nTramp ostaje bez pristupa “Fejsbuku”, šest meseci za odluku o svetskim liderima koji krše pravila\nIz Nadzornog odbora kompanije “Fejsbuk” kažu da je kompanija suspendovala Donalda Trampa na neodređeno vreme bez jasno utvrđenih standarda.\nTraže ponovno razmatranje odluke i novi odgovor koji je u skladu sa pravilima koja važe za sve korisnike društvenih mreža.\n“‘Fejsbuk’ je ostavio neodređenu suspenziju i predao celu stvar Nadzornom odboru, očigledno nadajući se da će odbor učiniti ono što nije uradio”, rekao je kopredsedavajući Nadzornog odbora Majkl Mekonel na konferenciji za medije nakon objavljivanja odluka.\nMekonel ističe da neograničene kazne ove vrste ne prolaze međunarodni ili američki test doslednosti i transparentnosti.\nNadzorni odbor čini 20 članova, uključujući pravnike, stručnjake za ljudska prava i novinare. Odbor je nezavisno telo i može da promeni odluke koje se tiču naloga na društvenim mrežama.\nIz kompanije “Fejsbuk” su još u januaru zatražili od Nadzornog odbora da donese konačnu odluku o Trampovoj suspenziji i naveli su da je važno da o tome odlučuje nezavisno telo.\nSuspendovan zbog napada na Kapitol\nDonald Tramp je suspendovan sa Fejsbuka i Instagrama nakon napada njegovih pristalica na američki Kapitol 6. januara, kada su pokušali da spreče članove Kongresa da potvrde rezultate predsedničkih izbora u novembru.\nTokom napada Tramp je nekoliko puta na društvenim mrežama ponovio svoje tvrdnje da su izbori “pokradeni”.\nI Tviter je u isto vreme uklonio Trampov nalog “zbog rizika od daljeg podsticanja na nasilje”, a kako je u februaru rekao finansijski direktor kompanije Ned Sigal, neće mu biti dozvoljeno da se vrati na mrežu čak i ako se ponovo kandiduje i pobedi na predsedničkim izborima.\nBivši predsednik SAD je pokušao da doskoči najpopularnijim društvenim mrežama, pa je otvorio prostor na svojoj veb-stranici gde može da postavlja poruke koje drugi mogu da dele na Tviteru i Fejsbuku, na kojima su njegovi nalozi suspendovan.\nSajt bivšeg predsednika SAD je nazvan “Sa stola Donalda Trampa” i sadrži kratke postove koji mogu brzo i lako da se podele na društvenim mrežama.\nEpidemija se smanjuje, ali je nezadovoljstvo sve veće – gde je interes Francuske “novog doba”


Završena javna rasprava o budžetu za 2022. godinu | Pirot vesti\nPočetna/Lokalna samouprava/Završena javna rasprava o budžetu za 2022. godinu\nOvih dana završena je onlajn rasprava o Nacrtu odluke o budžetu grada Pirota za 2022. godinu. Šest predloga građana povodom raspodele novca iz gradske kase odnosi se na infrastrukturna pitanja. Prema rečima, načelnice Odeljenja za privredu i finansije, Ivane Malinović, svi predlozi su bili upućeni javnim preduzećima na razmatranje, a konačan izveštaj razmatraće i gradski većnici.\n“Predlozi se uglavnom odnose na asfaltiranje ulica – Stojana Miladinovića je bio predlog, zatim izrada projektno tehničke dokumentacije za prenamenu površine namenjene za industriju na području MZ “Radin Do”, zamena dela vodovodne mreže i presvlačenje asfaltom u Ulici Ciklama, Završetak Ulice Nišavski odred, proširenje dela Ulice Ruzmarina i rešavanje putne infrastrukture prema Staroj planini. Od javnih preduzeća smo dobili odgovor da je neka od tih ulica ušla u plan kapitalnih investicija, to je Ulica Nišavski odred, a ostali predlozi nisu sadržani u planu za ovu i narednu godinu. Na kraju će se formirati konačan izveštaj koji će razmatrati Gradsko veće” – kaže Malinovićeva.\nPredloge i sugestije podnosili su uglavnom pojedinci iako je javna rasprava bila otvorena i za udruženja i privredu. Kada je reč o participativnom budžetiranju građani su birali između pet predloga. Pobedio je projekat koji predviđa uređenje biciklističke staze na Četvrtom kilometru, a na drugom mestu je obnova crkve “Sveti Đorđe” u Zaskovcima. Tim za participativno budžetiranje je sagledao sve odluke i u Nacrtu odluke o budžetu se našla pozicija participativno budžetiranje sa izdvojenim sredstvima od milion dinara za realizaciju projekta u narednoj godini, koji će najverovatniji biti poveren Turističkoj organizaciji na realizaciju.\nJavna rasprava o projektu firme "Biogor", koja planira da se…\nistaknuto ivana malino nacrt odluke o budžetu za 2022 participativno budžetiranje


"Šta sa izbeglicama posle zatvaranja balkanske rute?" - Centar za zaštitu i pomoć tražiocima azila / Asylum Protection Center\n"Šta sa izbeglicama posle zatvaranja balkanske rute?"\nDatum kreiranja 15 April 2016\nCentar za zaštitu i pomoć tražiocima azila je održao konferenciju za novinare\nTEMA: "Šta sa izbeglicama posle zatvaranja balkanske rute?"\nU Srbiji se trenutno nalazi oko 2.000 izbeglica. Tema današnje konferencije za novinare je bila posvećena njihovom položaju, pravnom statusu i problemima sa kojima se migranti suočavaju. Takođe, posebna pažnja je bila posvećena novim izazovima koje je Srbiji donela izbeglička kriza, posle zatvaranja balkanske rute.\nGovornici su bili: Radoš Đurović, direktor Centra za zaštitu i pružanje pomoci tražiocima azila i Jana Stojanović, šef sektora psihosocijalne zaštite\nKo je na mreži: 988 gostiju i nema prijavljenih članova\nVi ste ovde: Vesti "Šta sa izbeglicama posle zatvaranja balkanske rute?"


Vanredna kontrola kod 257 poslodavaca - PKS-RPK Novi Sad\nInspekcija rada pokrenula je 11. aprila vanrednu kontrolu kod 257 poslodavaca koju zapošljavaju 24. 358 zaposlenih, a kod 34 poslodavca za 2.568 zaposlenih otkriveno je da zarade nisu uplaćenje.\nInspekcija rada pokrenula je 11. aprila vanrednu kontrolu kod 257 poslodavaca koju zapošljavaju 24. 358 zaposlenih, a kod 34 poslodavca za 2.568 zaposlenih otkriveno je da zarade nisu uplaćenje, izjavio je 13. Aprila 2017. godine ministar za rad Aleksandar Vulin.\nNavodeći da je proveravano da li su uplaćivani doprinosi i da li se isplaćuju zarade, on je naveo da je kod još 15 poslodavaca za 704 zaposlena ustanovljeno da se zarade ne isplaćuju do punog iznosa.\n“Nagori primer je poslodavac iz Zrenjanina koji od decembra 2014. do februara ove godine, bar ne legalno, nije isplatio nijednu zaradu“, rekao je Vulin.\n“Najgori primer je poslodavac iz Šapca koji doprinose nije isplaćivao od decembra 2012. do februara 2017. godine“, rekao je Vulin.\nOn je dodao da je Inspekcija rada protiv svih nadležnih podnela odgovarajuće prijave, kao i da je obaveštena Poreska uprava kako bi videla šta se dešavalo sa doprinosima i ko je zapravo odgovoran za sve što se desilo.\nVulin: Odgovarajuća naknada za rad na praznike\nMinistar Aleksandar Vulin upozorio je sve poslodavce da, ako rade za praznike, isplate odgovarajuću nadoknadu radnicima u skladu sa zakonom.\nPodsećajući da su pred nama vasrkršnji i prvomajski praznici, Vulin je najavio da će Inspekcija rada, nakon praznika, proveriti sve poslodavce, koji su radili za praznike, da li su isplatili radnicima ono što im se po zakonu duguje.\n„Proveravali smo koliko je poslodavaca isplatilo zarade za rad za vreme Dana državnosti – Sretenja i moram da kažem da 18 odsto od kontrolisanih poslodavaca, što je oko 47 poslodavaca, nije isplatilo odgovarajuću zaradu za rad u vreme praznika za nekih 1.268 zaposlenih“, rekao je Vulin.\nOn je ocenio i da će nam samo bezuslovno poštovanje zakona – uplata doprinosa, isplata zarada, garantovati da smo uspešno društvo, dobra ekonomija, da ćemo moći da finansiramo penzije i sva prava koja su našim ljudima neophodna, da ćemo moći da obnavljamo socijalnu zaštitu, da uložimo u bolnice, puteve i škole.\n„Nadam se da će, kako vreme prolazi, broj poslodavaca koji ne uplaćuje radnicima plate i doprinose biti sve manje i da će biti na nivou statistike greške, ali budite sigurni država neće opraštati i država će uporno i tvrdoglavo proveravati“, rekao je Vulin.\nNaporan rad Srbije na identifikovanju trgovinskih barijera\nSrbiji predstoji 12 meseci napornog rada kako na identifikovanju potencijalnih barijera u trgovini sa EU, tako i na proceni…\nBudžet za ekonomsko osnaženje žena\nDeklaraciju o rodnom budžetiranju potpisali su u Vladi Republike Srbije predstavnici 22 lokalne samouprave u Srbiji koje su prihvatile…\nIzvoz Srbije povećan 13,5 odsto u poslednjih deset meseci\nIzvoz Srbije je porastao u periodu januar-oktobar 2017. godine za 13,5 procenata na godišnjem nivou, na 12,55 milijardi evra,…\nMladima u Srbiji nedostaje NOVAC da bi započeli biznis\nAdministrativne procedure i nedostatak novca glavne su prepreke koje koče mlade u Srbiji da se upuste u preduzetništvo, rečeno…


Zvucni Zapisi Vavilonskog Jezika Postavljeni Na Internet - EL MUNDO SEFARAD\nZvucni Zapisi Vavilonskog Jezika Postavljeni Na Internet\nJezik na kojem je napisan „Ep o Gilgamešu” i onaj kojim je govorio kralj Hamurabi, iako se ne koristi već oko 2.000 godina, može da se čuje na internetu u okviru audio-zapisa vavilonskih epova i pesama.\nAkademici širom sveta prikupili su materijal na vavilonskom jeziku i učinili ga dostupnim na ovaj način u nastojanju da pomognu stručnjacima i široj javnosti da čuju kako je zvučao jezik starog Bliskog istoka, javio je AP.\nIstraživač sa Univerziteta u Kembridžu dr Martin Vortington kaže da je vavilonski jezik „pomalo nalik mešavini arapskog i italijanskog”. Nosioci projekta su desetak stručnjaka iz nekoliko zemalja koji su na vebsajt www.speechisfire.com do sada postavili oko 30 audio-zapisa u trajanju od po nekoliko minuta, među kojima su delovi iz „Epa o Gilgamešu” i „Hamurabijevog zakona”, jednog od najstarijih zakona na svetu.\nProfesor klasičnih jezika sa Univerziteta u Bafalu, u saveznoj američkoj državi Njujork, Rodžer Vudard istakao je da bi ovaj projekat mogao da pomogne da se znanje o vavilonskom jeziku sačuva.\nU Vavilonu, jednoj od prvih svetskih civilizacija, stvorena su neka od najranijih književnih dela.\nVavilonski, zapisan na glinenim tablicama u formi klinastog pisma, vekovima je bio dominantan jezik na Bliskom istoku dok ga postepeno nije zamenio aramejski.\nPotpuno je nestao iz upotrebe u prvom veku nove ere, a dešifrovan je tek u 19. veku.\npage revision: 0, last edited: 28 Nov 2010 20:38


CRNOGORSKA ĆE NASTAVITI DA DAJE LEGITIMITET VLASTI?\nBulatović: Odlučiće organi partije pri čemu će se razmatrati svi dalji koraci, ne samo ostavke\n3855 pregleda\t4 komentar(a)\nVladimir Bulatović (desno), Foto: Vuk Lajović\nCrnogorska će do kraja sedmice donijeti konačnu odluku i da li će napuštanjem vladajuće koalicije u Budvi i njihovi kadrovi otići sa funkcija u lokalnoj vlasti, koje su im po postkoalicionom sporazumu pripale. To je za „Vijesti“ kazao lider budvanskog odbora Crnogorske i potpredsjednik Opštine Vladimir Bulatović.\n“Odlučiće organi partije, sastanci će biti održani do kraja nedjelje, pri čemu će se razmatrati svi dalji koraci, a ne samo ostavke. U skladu sa svim dešavanjima u protekle tri godine donijećemo odluku“, rekao je on.\nUpitan da li je Crnogorska definitivno napustila koaliciju, imajući u vidu da su stigla i izvinjenja od strane Nove srpske demokratije zbog neprimjerenih saopštenja pojedinih njenih funkcionera, Bulatović je kazao da će do kraja sedmice i formalno obavijestiti sve članove koalicije o izlasku.\n„Davali smo legitimitet vlasti i kad nijesmo bili dio koalicije, pa će se tako nastaviti najvjerovatnije i ubuduće“, poručio je Bulatović.\nCrnogorska je u julu prošle godine „spasila“ gradsku vlast od uvođenja prinudne uprave od strane Vlade, jer se sjednice lokalnog parlamenta zbog bojkota samostalnog odbornika Stevana Džakovića nijesu održale šest mjeseci. Tada je Crnogorska i zaključila postkoalicioni sporazum i sa svoja tri odbornika omogućila vladajućoj koaliciji (DF, Demokrate, URA, SDP, Demos, SNP) da nastavi da vlada. Demokratski front joj je ustupio sve svoje funkcije, kako bi opstala gradska vlast.\nKadrovi Crnogorske zauzimaju trenutno mjesto potpredsjednika Opštine, potpredsjednika Skupštine, sekretara za društvene djelatnosti, načelnika Kancelarije za antikorupciju, predsjednika Izvršnog odbora Turističke organizacije Budva.\nOstaje da se vidi da li će nakon izlaska iiz koalicije i napustiti ove funkcije i da li će izlaskom iskoristiti mogućnost funkcionerskih plata godinu dana po prestanku mandata.\nInače, vladajuća koalicija u Budvi, nakon izlaska Crnogorske iz vlasti, i dalje ima skupštinsku većinu, ali opstanak zavisi od odluke Demokrata i GP URA/SDP, da li će nastaviti da daju podršku administraciji Marka Bata Carevića (DF). Oni se prethodnih dana nijesu izjašnjavali.\nNajava da će na Jazu biti organizovana manifestacija “Guča u Budvi”, od koje se na kraju odustalo, bila je kap koja je prelila čašu da se Crnogorska odluči da napusti koaliciju. Tome su doprinijela i gruba saopštenja i kvalifikacije DF-a na račun rukovodstva i članova Crnogorske. Uskraćivanjem podrške sa svoja tri odbornika, Crnogorska ne može urušiti vlast, jer tijesnu većinu od 17 odbornika zadržava “krnja koalicija”- osam odbornika Demokratske Crne Gore, šest DF-a, odbornica GP URA/SDP Božena Jelušić i dva samostalna odbornika Stevan Džaković i Goran Pejović. Iako je njih dvojicu Crnogorska “ispisala” iz vladajuće koalicije, Džaković i Pejović glasaju i podržavaju sve odluke Carevića i ne kritikuju njegovu politiku.\nKakav će biti rasplet situacije znaće se narednih dana, a Carević može nesmetano da upravlja u narednih šest mjeseci, kada ističe zakonski rok da mora biti održana sjednica lokalnog parlamenta.\nOdluka Demokrata, URA i SDP-a je presudna da se eventualno održi vlast u Budvi, koja je na staklenim nogama.\nSO BudvaVlast BudvaStevan DžakovićVladimir BulatovićMarko Bato CarevićOpština BudvaCrnogorska Budva


početna stranica › Naše aktivnosti › Posvećeni partnerima iz farmaceutske industrije › Marketing i prodajne aktivnosti\nRazvoj i izgradnja poslovanja našeg partnera je naš posao. EL Pharma zastupa, marketinčki I prodajno, farmaceutske kompanije i proizvođače u skladu sa njihovim potrebama, na profesionalan, usklađen i kompetentan način.\nU našem timu rade menadžeri orijentisani na rezultate, sa velikim iskustvom u radu i poznavanjem zdravstvenog okruženja naše zemlje. Timski orijentisan pristup poslovanju sa postojećim internim timovima dokazao je sposobnost rasta prodaje iz godine u godinu, kao i brzog i efikasnog reagovanja na bilo koji marketinški izazov.\nPonosni smo na činjenicu da je EL Pharma prepoznata kao centar izvrsnosti u PHOENIX grupi.\nKao iskusni marketinški resurs koji osigurava sveobuhvatnu uslugu, poslujemo kroz robustan okvir usklađenosti, zasnovan na relevantnim zakonima i propisima. Postojeći standardi i politike PHOENIX grupe savršeno su usklađeni sa zahtjevima i procedurama naših partnera.\nIntegrirano rješenje za ispunjenje očekivanja od 360 ° i uspostavljena profesionalna veza sa zdravstvenim profesionalcima su ključni pokretači uspjeha i razlog zašto naši partneri ostaju sa nama godinama.\nMarketinška strategija i planiranje\nMarketing i istraživanje tržišta\nMarketing i upravljanje proizvodima\nKOL menadžment (organizacija okruglih stolova, edukativni seminari, konferencije)\nProdaja i aktivnosti na terenu\nTrade marketinška strategija\nAsoriman i upravljanje kategorijama\nUpravljanje, podučavanje i praćenje i optimizacija efikasnosti prodajnih aktivnosti\nCjelokupno upravljanje odnosima sa klijentima je važan alat koji omogućava bolje upravljanje interakcijama sa zdravstvenim profesionalcima, analizu učinaka (kako prodajnih tako i medicinskih), sprovođenje digitalnih kampanja, organizovanje digitalne promocije i online događaja (okrugli stolovi, vebinari, paneli).


Narodni poslanici iz Čačka o položaju žena u društvu (FOTO) | MediaPortal.rs\nNarodni poslanici iz Čačka o položaju žena u društvu (FOTO)\nOvo je ujedno i dan kada se govori o položaju žena u društvu odnosno rodnoj ravnopravnosti. Ove godine su komentari pozitivniji jer je državno rukovodstvo na svim nivoima posvetio izuzetnu pažnju položaju dama u društvu. Jedan od ključnih preduslova za ostvarivanje demokratije je ujednačeno učešće žena i muškaraca u političkom životu. Činjenica je da većinu ministarskih fotelja, kao i premijersko mesto upotpunjuju dame, više od 40 odsto Parlamenta takođe čine dame. Pri parlamentu od 2013. godine funkcioniše i Ženska Parlamentarna mreža koja je formirana sa ciljem da podstiče žensku solidarnost, veće učešće žena u političkom životu i afirmaciju rodne ravnopravnosti.


Tramp saznao o prisluškivanju svojih razgovora iz medija - Sputnjik Srbija\n21:03 20 Januar 2021\nTramp saznao o prisluškivanju svojih razgovora iz medija\n12:51 16.03.2017 Preuzmite kraći link\nPredsednik SAD Donald Tramp izjavio je da je o prisluškivanju svojih razgovora saznao iz medija.\n„Mislim da je 20. januara o tome pisao list ’Njujork tajms‘, rekao je Tramp u intervjuu za televiziju „Foks njuz“. Predsednik je istakao da su o tome pisali i drugi mediji.\n„Nije da preterano poštujem ’Njujork tajms‘. Ali ovaj list je pisao o situaciji koristeći reč ’prisluškivanje‘“, dodao je Tramp. On je naglasio da situacija „potencijalno može da bude veoma opasna“.\nRanije je Tramp rekao da je tokom izborne kampanje Barak Obama naredio da se njegov štab prisluškuje. Tramp nije pružio dokaze. Istovremeno, on je zatražio od Kongresa da se situacija istraži. Kongres raspravlja da li je Obama izdavao takvu naredbu. U medijima se pojavila informacija da je direktor FBI Džejms Komi bio ljut zbog Trampove pretpostavke. Zvanični FBI i Ministarstvo pravde nisu komentarisali ove izjave.\nŠpijunske igre u Vašingtonu\ntelefonski razgovor, prisluškivanje, Njujork tajms, FBI, Donald Tramp\n21:02 Skandal u Nemačkoj: Fudbaler bežao preko krova od policije, trener ga surovo kaznio


Manćini: Više bih voleo da smo izbegli Portugaliju - Sport - Dnevni list Danas\nPočetna » Sport » Manćini: Više bih voleo da smo izbegli Portugaliju\nSelektor „azura“ optimista nakon žreba za baraž za odlazak na Mundijal u Kataru 2022.\nV. N.26.11.2021. 20:51\nFoto: EPA-EFE/Gianluigi Basilietti\nSelektor fudbalske reprezentacije Italije Roberto Manćini izjavio je da je optimista nakon što je saznao ishod žreba za baraž evropskih reprezentacija za odlazak na Svetsko prvenstvo u Kataru 2022. godine.\nIpak, iskusni trener priznao je da bi bio zadovoljniji da se žrebom nije u istoj „stazi“ našla i selekcija Portugalije.\nŠampioni Evrope se u polufinalu, koje je na programu u martu sledeće godine, najpre sastaju sa selekcijom Severne Makedonije, a bolji iz ovog duela će za plasman na Mundijal igrati sa pobednikom meča u kojem igraju Turska i Portugalija.\n„U svaki duel ulazimo sa velikim samopouzdanjem. Makedonija je odigrala veoma dobro u svojoj kvalifikacionoj grupi, moraćemo da damo sve od sebe kako bismo ih pobedili. Ako nam to pođe za rukom onda ćemo razmišljati o finalu“, rekao je selektor Italije.\nOdgovarajući na pitanje kako ocenjuje činjenicu da će u meču za odlazak u Katar protivnik najverovatnije biti Portugalija Manćini je rekao:\n„Više bih voleo da smo mogli da izbegnemo Portugaliju, ali, mislim da bi i Portugalcima bilo drago da im Italija nije potencijalni protivnik“.\nPrve utakmice baraža na programu su 24. marta, a odlučujući mečevi igraju se pet dana kasnije.\nFudbalska reprezentacija ItalijeKvalifikacije za Svetsko prvenstvoMundijal u Kataru 2022Roberto Mančinisvetsko prvenstvo u fudbaluRim


Američke snage i OS BIH u Tuzli demonstrirali moć i sposobnosti Vojna vježba 'Srebrna strijela'\n12. 09. 2019. u 14:30 Fena\nNa vježbi koja je trajala od 9. do 12. septembra OSBiH po prvi put su uvježbavale specijaliste za navođenje i kontrolu bliske vazdušne podrške (Joint Terminal Attack Controllers - JTAC).\n- Ova vježba sa američkim oružanim snagama pokazala je da naše vojske mogu uspješno sarađivati u različitim oblicima vojnih operacija. Zahvalio bih vladi SAD što nam je omogućila da na ovaj način podignemo operativne sposobnosti OSBiH, čime smo napravili još jedan korak ka boljoj interoperabilnosti sa partnerskim vojskama NATO saveza - poručio je zamjenik ministra odbrane BiH Sead Jusić.\n- Realizovana vježba pružila je mogućnost svim učesnicima da se uključe u realistične i zahtjevne treninge za izgradnju iskustva, saradnje i timskog rada. Ovo će značajno povećati naše mogućnosti, ne samo za podršku civilnim organima već i za učešće u budućim operacijama za podršku miru širom svijeta. Iskoristiću priliku da se zahvalim našim prijateljima iz Nacionalne garde Merilend i Američkim vazdušnim snagama u Evropi na podršci i pomoći koju nam pružaju - rekao je general Mašović.\nNakon pokaznih vježbi sposobnosti, gosti su imali priliku da na taktičko-tehničkom zboru izbliza pogledaju dio naoružanja, oklopno-mehanizovanih vozila i letjelica iz sastava OSBiH, saopćeno je iz MOBiH.


Vesti online / Vesti / Svet / VIDEO: Trampa gađali ruskim zastavama\nVIDEO: Trampa gađali ruskim zastavama\nAmerički predsednik Donald Tramp doživeo je neprijatno iznenađenje na Kapitol hilu, gde je popodne imao ručak sa republikanskim senatorima.\nDonald Tramp u Kongresu obasut ruskim zastavama\nPo ulasku u Kongres na njega su predstavnici organizacije koja traži opoziv predsednika bacili ruske zastave i vikali "Tramp je izdajnik", prenosi Sputnjik.\nRuske zastavice, na kojima je pisalo "Tramp", bacio je Rajan Klejton, član organizacije "Amerika preduzima akciju", javio je CNN.\nKlejton (36), koji je iz Virdžinije, je priveden i protiv njega je pokrenuta prijava zbog nezakonitog ponašanja, saopštila je portparolka policije Kapitol hila Eva Malecki.\nSada vlasti Kapitola istražuju kako je Klejton uspeo da dođe do te lokacije s obzirom na to da je bila potrebna akreditacija. AP navodi da je Klejton, zajedno sa novinarima, bio na samo nekoliko metara od Trampa kada je bacio ruske zastavice.\n"Tramp je izdajnik. Zašto razgovaraš o smanjenju poreza kada bi trebalo da govoriš o izdaji", uzviknuo je Klejton posle čega su ga priveli pripadnici bezbednosnih snaga.\nKlejton je u julu takođe bio među grupom novinara u Senatu, a tada je ruske zastavice bacio na Trampovog zeta, Džereda Kušnera.\nSVET Tramp: Demokrate će platiti za sve grehe


Femić: Za napad na Trifunovića odgovorna vlast\nPolitika Autor:N101. jun. 202013:56\nUrednik informativne redakcije portala Nova.rs Ratko Femić, komentarišući jučerašnji napad na Sergeja Trifunovića, rekao je da je za svaku vrstu nasilja odgovorna vlast, jer ona ima aparat moći u svojim rukama.\n„Juče kada se to desilo i kada su došle optužbe na račun opozicije, setio sam se skeča Trifunovića i Đilasa iz auta na početku kampanje, kada su išli u Kragujevac. Dva meseca nakon toga imamo potpuni preokret situacije, da čak vidimo optužbe iz PSG na račun ‘bojkotaša’. Mislim da je to delo pojedinca i da se vidi da nismo više podeljeni samo između vlasti i opozicije, već da je i opozicija između sebe podeljena u nekoliko frakcija, i da sad evo nekoliko stranaka koje izlaze na izbore optužuju bojkotaše da im crtaju metu na čelu“, kazao je gost N1.\nPrema njegovim rečima, postoje ekstremi i u opoziciji i u vlasti, ali…\n„Mislim da je vlast odgovorna za atmosferu koja se pravi u društvu, ona ima dostupnost svim medijima sa nacionalnom frekvencijom i svim novinama, i porukama da su opozicionari nasilnici, a pritom vlast ima mogućnost da reguliše te stvari, ima aparat sile, mislim da je tu vlast najodgovornija“, ocenio je Femić.\n31. maj. 2020 64\n„Ja razumem razloge opozicionara koji su do juče zagovarali bojkot, bili potpisnici Sporazuma s narodom, jer su možda videli da imaju šansu da se pokažu, da formiraju negde vlast…za neke stranke nije bilo tu mnogo izbora da li da izađu ili ne. Evo, na primer, PSG vidi šansu da uđe u parlament i da tamo nastavi svoju političku borbu. Jer, kada će njima da bude cenzus od tri odsto ponovo? Tako da sa te pragmatične strane ja razumem, ali iz ugla građana mislim da nije dobro, da će situacija sa opozicijom da se razvlači i da je bojkot bila šansa da se resetuje ta opoziciona scena“, kaže Femić.\nPortalu Nova.rs obratio se čitalac iz Novog Sada, koji je ispričao da je njegovu celu porodicu zvala aktivistkinja Srpske napredne strane na brojeve mobilnih telefona, koje nikada nisu davali političkim partijama. „U razmaku od 15 minuta, aktivistkinja Sns pozvala je suprugu, ćerku i mene na mobilne brojeve telefona, a da mi nikada njima ili bilo kojim drugim stranačkim aktivistima nismo ostavili te podatke“, ispričao Je F.M. iz Novog Sada.\nRatko Femić kaže da se u ovom slučaju radi o otkrivanju podataka o ličnosti, što je nedozvoljeno, ali da se taj zakon „redovno krši“ u izbornim kampanjama.\n„Izbori nam se približavaju…Ta porodica nam je rekla da su njihovi brojevi u Telekom mreži. Mi smo zvali PR službu Telekoma i od njih smo dobili odgovor da oni svoju bazu podataka ne ustupaju strankama. Broj sa kojeg su pozivani ovi ljudi je tokom celog dana bio nedostupan“, kazao je Femić.\nMoguće da je SNS znao da ne sme da koristi decu, da bi REM reagovao\nOn je, komentarišući spot Srpske napredne stranke (SNS) u kojem se pojavljuje jedna devojčica, rekao da nije prvi put da se u predizbornim spotovima koriste deca, ali da je prvi put da dete, kako kaže, ima glavnu ulogu. „Ovde je dete umešano nekako direktnije. I na kraju taj patetičan deo priče – ja ću da ti vratim tatu iz inostranstva“, kaže Femić. Dodaje i da nije isključeno da je SNS namerno iskoristio dete znajući da je to zabranjeno, da bi izazvao „demokratsku“ reakciju REM-a.\nPredizborni spot Srpske napredne stranke izazvao je oštre kritike javnosti zbog toga što se u spotu pojavljuje dete. Iz Stranke slobode i pravde, kao i pokreta „Jedan od pet miliona“ traže da nadležni reaguju i emitovanje zabrane. Iz REM-a pojedinačne ocene da su naprednjaci napravili zloupotrebu, ali još nije poznato da li će zbog toga biti sankcija. Za to vreme, prvi čovek Srpske napredne stranke Aleksandar Vučić, kaže da će spot biti povučen, ukoliko takvu odluku donesu nadležni organi.\n„Korišćenje dece u predizbornoj kampanji nije nije patent naprednjaka, to nije nešto što viđamo prvi put, ali je ovo nekako direktnije, praktično je dete glavni junak tog spota. Čujemo glas predsednika koji obećava da će biti više vrtića, više škola. I na kraju taj patetičan deo priče – ja ću da ti vratim tatu iz inostranstva“, kazao je Femić u Novom danu.\nO tome da li je SNS znala da nije dozvoljeno da se deca iskorišćavaju u te svrhe, a da je to namerno uradila, Femić kaže da to – nije isključeno.\n„Razmišljao sam i u tom pravcu, i ništa nije isključeno u ovoj predizbornoj igri. Šta god da se pojavljuje, imamo pravo da sumnjamo i da tražimo pozadinu iza toga“, naglasio je.\nTema o političaru pedofilu „izvučena iz fioke“\nO duelu Igora Jurića i Biljane Popović Ivković, urednik nova.rs kaže da je ta tema „izvučena iz fioke posle tri meseca“.\n„Ta priča je krenula pre krize sa koronavirusom kada je Jurić rekao da ima dokaze o važnom političaru koji je pedofil. Tri meseca od tada, neka deca pate, trpe, a ja mislim da je tužilaštvo do sada moglo da reaguje. Vučić je rekao da će ispitati promptno. A šta je promptno u tome ako nešto traje tri meseca. I sad, u sred kampanje imamo da će neko kao da reaguje“, rekao je Femić.\n„A druga stvar koja mi je zaparala uši je da sve vreme mi mislimo da je to neki jako bitan političar, da je to razlog zbog kojeg svi ćute, a onda se negde u razgovoru kaže da taj političar nije u vlasti. Pa čekajte, ko je tako moćan da nije u vlasti a da ne sme da se priča o njegovim aktivnostima. Da li taj političar postoji ili služi u svrhu namicanja predizbornih poena, ne znam, ali imamo puno pravo da sumnjamo, jer se stvari u ovakvom predizbornom periodu ne dešavaju nikad slučajno“, zaključio je Femić.\nIgor JurićizboriIzbori 2020OpozicijaRatko Femićremsergej trifunović


Sportska delegacija opštine Požega u poseti kolegama iz Prijepolja - PPmedia\nPosted on\t26 марта, 2021 6:52 pm by adminpp033\nPrijepolje/Požega – Delegacija opštine Požega koju su činili član opštinskog veća zadužen za sport Branko Simović, predsednik Sportskog saveza opštine Požega Dejan Vukotić i predstavnik Saveza za školski sport Rade Devedžić, boravila je u poseti opštini Prijepolje.\nTom prilikom su vođeni razgovori sa predstavnicima Prijepoljske opštine o saradnji u oblasti sporta sa akcentom na organizaciju Sportskih igara mladih (SIM).\nDelegaciju su dočekali Izudin Šantić, predsednik skupštine opštine Prijepolje, član opštinskog veća zadužen za sport Zoran Despotović,predsednik sportskog saveza Prijepolje Sead Rovčanin i koordinator za školski sport Zlatiborskog okruga Branislav Divac.\n– Sastanak je bio izuzetno značajan, jer je to bila prilika da se razmene iskustva sa opštinom Prijepolje koja je već bila organizator Sportskih igara mladih. Ove godine će SIM biti organizovane drugačije nego do sada. Savez za školski sport Srbije je preuzeo organizaciju regionalnog takmičenja u šest sportova i to tenisu, stonom tenisu, rukometu, odbojci (dečaci), odbojci na pesku i šahu. U ovim sportovima će se organizovati četiri regionalna takmičenja i to u Novom Sadu, Vranju, Boru i Požegi. U Valjevu će se mališani nadmetati u tenisu, dok će se u Kragujevacu takmičiti u odbojci na pesku. Pobednici regionalnih takmičenja plasiraće se na državno finale koje će se održati na Kopaoniku, Brzeću i Zlatiboru – navedeno je na fejsbuk stranici opštine Prijepolje.\nŠto se tiče ostalih takmičenja u organizaciji SIM-a košarci, atletici, fudbalu, igri između dve vatre i ženskoj odbojci ostaje kao i do sada, gradska takmičenja, regionalna pa državno takmičenje.\nОзнаке: Sportski savez Požega, Sportski Savez Prijepolje


Odbor Skupštine Srbije za ustavna pitanja i zakonodavstvo na sednici održanoj u petak, 16. aprila, odlučio je da pokrene proces promene Ustava, u delu koji se odnosi na izbor sudija.\nPremijerka Srbije Ana Brnabić, koja je, sa nekoliko članova Vlade, prisustvovala sednici Odbora, izjavila je da je Vlada dobila odobrenje Venecijanske komisije za predložene amandmane za promenu Ustava i da je 3. decembra prošle godine usvojila inicijativu za promene u oblasti pravosuđa.\n"Ovo je jedan od osnovnih zahteva u oblasti vladavine prava na putu evropskih integracija, ali mi to ne radimo samo zbog integracija već zato što verujemo u reforme i da građani i privreda mogu da se oslone na to da će pravda za sve biti ista i dostignuta u razumnom roku", rekla je Brnabić na sednici Odbora.\nOna je dodala da je Vlada upućivanjem predloga Skupštini uradila svoj posao, nakon 18 meseci javne rasprave.\nBrnabić: Od iduće nedelje rad na izmenama Ustava Srbije\nOn je ukazao na procedure ustavnih promena, rekavši da je ovo tek početak.\nPostupak promena Ustava\n"Kad Odbor za ustavna pitanja utvrdi da je predlog podnet, onda se saziva posebna sednica Skupštine koja razmatra taj predlog. Nakon rasprave odlučuje se dvotrećinskom većinom i Skupština može da usvoji ili ne usvoji predlog, ne može da ga menja", objasnio je Dačić.\nOn je naglasio da se detalji o izmenama u Skupštini razmatraju u sledećem koraku, a onda sledi i referendum, koji, kako je pojasnio, ako budu raspisani vanredni izbori, ne može biti organizovan istog dana kada i izbori.\nDačić: Ne menja se preambular Ustava o Kosovu\nIzmene Ustava odnose se samo na pravosuđe, naglasio je Dačić i još jednom negirao da vladajuća većina pokušava da promeni i ustavnu preambulu o Kosovu.\nOna je rekla da će se promeniti sastav Visokog saveta sudstva (VSS). Umesto 11 članova koje bira parlament Srbije, VSS će imati 10 članova, od kojih pet bira Skupština iz redova istaknutih pravnika, a pet biraju sudije.\nDržavno veće tužilaca, kako je pojasnila, trebalo bi da postane Visoki savet tužilaca, koji će činiti 10 članova, od kojih četiri bira Skupština iz reda istaknutih pravnika dvotrećinskom većinom, četiri biraju tužioci i zamenici tužilaca.\nDačić je odgovorio ministarki pravde da to nije tema tekuće sednice i da ti detalji još nisu dogovoreni. Ponovio je da se danas razgovara samo o nameri da se Ustav promeni.\nČomić: Promene Ustava ne donose automatski vladavinu prava\nSame ismene Ustava neće doneti vladavinu prava, za to je potrebna promena ponašanja, istakla je ministarka za društveni dijalog Gordana Čomić. Ona je ocenila da je "samovolja izraz slabosti institucija" i da su građani često izloženi samovoljnim odlukama malog dela sudija, pa otuda kritike u javnosti.\nVažno je da sve što bude promenjeno bude primenjivo, istakla je ministarka za evropske integracije Jadranka Joksimović.\n"Od početka predgovora za nas je vladavina prava kriterijum od koga je zavisilo napredovanje u svim oblastima i to se sa novom metodologijom samo pojačava" rekla je Joksimović.\nSednici su, pored članova Vlade, prisustvovali članovi Odbora za ustavna pitanja i zakonodavstvo, i narodni poslanici.\nVlada Srbije je inicijativu za promenu Ustava podnela Skupštini 3. decembra prošle godine, a 8. aprila premijerka Ana Brnabić je na konferenciji za novinare rekla da je inicirala razgovore o ustavnim amandmanima u koje će se „dublje ući“ nakon sastanka skupštinskog Odbora za ustavna pitanja i zakonodavstvo.\nTime je, nakon više odlaganja, još jednom započeta procedura ismene najvišeg pravnog akta u državi. Tada je predloženo da se u Ustavu izmene članovi koji se odnose na pravosuđe – preciznije, sudove i javna tužilaštva.\nNa te promene Srbija se obavezala u procesu pristupanja Evropskoj uniji (EU).\nVlada Srbije predložila je da se promeni Ustav u odeljcima Sudovi i Javno tužilaštvo, od 142. do 165. člana. Takođe, pobrojani su i članovi iz drugih delova Ustava koji zahtevaju promenu, jer su u vezi sa odeljkom koji reguliše pravosuđe.\nPet odgovora o promeni Ustava Srbije\nU predlogu Vlade Srbije tada je dato obrazloženje zašto traže izmenu Ustava.\n"Osnovni argument za promenu Ustava u delu pravosuđa jeste činjenica da važeći Ustav ostavlja preveliki prostor uticaju zakonodavne i izvršne vlasti na izbor nosilaca pravosudnih funkcija", pisalo je u obrazloženju predloga Vlade Srbije.\nSudije, prema sadašnjem Ustavu, donetom 2006. godine, biraju poslanici u Skupštini Srbije na prvi trogodišnji, tzv. probni mandat, a onda ih stručno telo – Visoki savet sudstva – bira na stalni mandat.\nTužioce Skupštini predlaže Vlada, dok se zamenici tužilaca na prvi mandat (3 godine) biraju u parlamentu, nakon čega ih Državno veće tužilaca bira na stalni mandat.\nTakvo rešenje je prilikom donošenja Ustava kritikovao deo stručne javnosti u Srbiji, ali i međunarodne institucije, poput Venecijanske komisije.\nVenecijanska komisija predstavlja savetodavno telo Saveta Evrope (SE) i daje mišljenja u vezi sa ustavima i zakonima država članica SE. Mišljenja Venecijanske komisije formalno pravno nisu obavezujuća, ali se poštuju u državama članicama Saveta Evrope i Evropske unije.\nU mišljenju koje je Venecijanska komisija usvojila u martu 2007. godine, neposredno nakon što je Srbija dobila novi Ustav, iskazana je zabrinutost zbog "preterane uloge parlamenta prilikom imenovanja u pravosuđu".\nZaključeno je da se "stvara ozbiljna opasnost da će političke stranke kontrolisati sudstvo" i da će iz tog razloga biti neophodno da se izmene odredbe Ustava koje uređuju pravosuđe.\nPrema važećem Ustavu, iako Visoki savet sudstva i Državno veće tužilaca, biraju sudije, odnosno zamenike tužilaca, članove ta dva pravosudna organa neposredno ili posredno bira Narodna skupština.\n"Sastav pravosudnih saveta je od ključnog značaja za garantovanje sudijske nezavisnosti, odnosno tužilačke samostalnosti, a prema važećem Ustavu on se može smatrati manjkavim i samo na prvi pogled pluralističkim, s obzirom na to da Narodna skupština, direktno ili indirektno, bira sve njihove članove", piše u obrazloženju Vlade Srbije zašto treba promeniti Ustav.\nU obrazloženju predloga Vlade, koji je u Skupštinu stigao 4. decembra, opisuje se da bi "sistem odabira, predlaganja, izbora, premeštaja i prestanka funkcije sudija, predsednika sudova i javnih tužilaca, odnosno, zamenika javnih tužilaca, trebalo da bude nezavisan od političkog uticaja".\n"Visoki savet sudstva i Državno veće tužilaca bi trebalo da budu ojačani na način koji bi podrazumevao preuzimanje vodeće uloge u upravljanju pravosuđem", stajalo je u predlogu Vlade.\nU predlogu je zatraženo i da se promeni član 4. Ustava, kojim uređenje vlasti počiva na podeli na zakonodavnu, izvršnu i sudsku, a odnos tri grane vlasti se zasniva "na ravnoteži i međusobnoj kontroli".\n"Dosledno shvaćeno, ovo bi značilo da zakonodavna i izvršna vlast imaju mogućnost da kontrolišu sudske odluke, što je nespojivo sa nezavisnošću i samostalnošću sudske vlasti i što bi jednostavno urušilo ceo sistem podele vlasti u Srbiji", navodi se u obrazloženju Vlade.\nDa bi se sprečilo takvo tumačenje, traži se da član 4. Ustava bude izmenjen tako "da uvaži da se odnos između tri vlasti zasniva na uzajamnom proveravanju, odnosno ograničavanju, a ne kontroli".\nMinistarstvo pravde Srbije je u oktobru 2020. godine, u pisanoj izjavi za RSE, napomenulo da su 2018. godine izradili amandmane iz oblasti pravosuđa, u cilju "daljeg osnaživanja vladavine prava i usklađivanja sa evropskim pravnim tekovinama i standardima" i istakli su da je predložene amandmane pozitivno ocenila Venecijanska komisija.\nMeđutim, u izveštaju Grupe država protiv korupcije (GRECO), objavljenom u novembru 2020. godine, navodi se da je to telo Saveta Evrope veoma zabrinuto zbog prilično naelektrisane atmosfere u kojoj se odvija proces konsultacija o ustavnim amandmanima.\nU izveštaju GRECO su podsetili da su se iz rasprave povukle razne nevladine organizacije koje su kritikovale Nacrt, uključujući pojedina udruženja sudija i tužilaca. Izrazili su zabrinutost jer je i Konsultativno veće evropskih sudija uputilo kritike na neke aspekte nacrta amandmana na Ustav Srbije.\n"S obzirom na važnost pravosudnih reformi, GRECO nastavlja da ohrabruje srpske vlasti da ne štede napore kako bi osigurale da ti ustavni amandmani imaju najširu moguću podršku i da su u skladu sa preporukama GRECO, naročito u pogledu sastava Visokog saveta sudstva", navodi se u izveštaju.\nZašto je odlagana promena Ustava?\nPromena Ustava, koja bi trebalo da donese više nezavisnosti sudstvu i tužilaštvu, jedna je od obaveza Srbije prema Evropskoj uniji (EU) i definisana je Akcionim planom za Poglavlje 23.\nAkcioni plan je prvo predviđao promenu Ustava Srbije u 2017. godini, da bi zatim ti rokovi bili pomerani više puta.\nDa napredak u reformi pravosuđa nije ostvaren, uz podsećanje da je promena Ustava u oblasti pravosuđa odložena zbog parlamentarnih izbora održanih u junu 2020. godine, konstatovala je Evropska komisija (EK) u godišnjem izveštaju o napretku Srbije objavljenom u oktobru.\n"Opseg kontinuiranog političkog uticaja na pravosuđe po sadašnjem zakonodavstvu ozbiljno zabrinjava", piše u poslednjem godišnjem izveštaju EK.\nAkcionim planom Vlade Srbije za Poglavlje 23, revidiranim u julu 2020. godine, rok za promenu Ustava je kraj 2021. godine.


hala Čair : strana 2 : Južne vesti\nNiš domaćin trećeg turnira Balkanske košarkaške lige u kolicima\n16:49, 24. 3. 2022.\nKošarkaški klub u kolicima ”Nais” biće domaćin trećeg turnira Balkanske lige koji će u subotu, 26. marta biti odigran u hali ”Čair”. Kao i na prethodna dva turnira, osim niškog tima, učestvovaće ekipe ”Paromonta” iz Podgorice, ”Levskog” iz Sofije i tim ”Bjeljine”.\nNaisa u finišu slomila otpor Vrbasa\n10:37, 16. 3. 2022.\nPobedom nad ekipom "Vrbasa" rezultatom 38:36 (22:18) rukometašice "Naise" prekinule su seriju od dva uzostopna poraza i zabeležile trijumf koji ih je dodatno učvrstio na 4. mestu tabele Arkus lige.\nNaisa protiv Vrbasa traži prekid serije poraza\n09:59, 15. 3. 2022.\nU poslednjem meču 16. kola Arkus lige rukometašice Naise večeras od 19 sati u hali ”Čair” dočekaće ekipu Vrbasa. Nišlijke su prošle nedelje doživele dva ubedljiva poraza i završile nastup u Kupu, pa će im pobeda biti neophodna da zadrže mesto koje vodi u plej-of.\nNiška kadetkinja najuspešnija u 2. kolu Kupa Streljačkog saveza Srbije\n09:41, 28. 2. 2022.\nU Nišu je prethodnog vikenda održano 2. kolo Kupa Streljačkog saveza Srbije vazdušnim oružjem za strelce pionirskog, kadetskog i mlađejuniorskog uzrasta, a u konkurenciji kadetkinja puškom najuspešnija je bila članica SK 1881 iz Niša Ljiljana Cvetković. Ona je zauzela i 2. mesto u takmičenju sa mlađim juniorkama, pošto joj je zlatna medalja izmakla za jedan krug.\n23:04, 20. 2. 2022.\nKošarkaši ”Crvene zvezde” odbranili su trofej Kupa Radivoja Koraća, osvojen prošle godine u Novom Sadu. Oni su u niškoj hali ”Čair” bili bolji od svog večitog rivala, ”Partizana”, koga su na kraju savladali sa ubedljivih 85:68 (20:13, 29:15, 18:18, 18:22).\nVečiti derbi odlučuje o pobedniku Kupa Radivoja Koraća\n14:03, 20. 2. 2022.\nNi u jučerašnjim utakmicama polufinala nije bilo iznenađenja, pa će se večeras od 21 u niškoj hali ”Čair” za trofej Kupa Radivoja Koraća boriti košarkaši ”Partizana” i ”Crvene zvezde”.\nPartizan se mučio protiv FMP-a, ali zakazao finale protiv večitog rivala\n23:18, 19. 2. 2022.\nU nedelju od 21 sat u hali ”Čair” u finalu Kupa Radivoja Koraća sastaće se večiti rivali "Partizan" i "Crvena zvezda". Ekipa Željka Obradovića imala je tokom drugog poluvremena skoro 20 peona prednosti, ali je košarkaš "FMP-a" Nenad Nerandžić na kraju imao šut za produžetak koji nije pogodio, pa je utakmica završena rezultatom 92:89 (21:24, 31:19, 21:19, 19:29).\nCrvena zvezda i Mega prvi polufinalni par, Partizan blagi favorit protiv FMP-a\n09:54, 19. 2. 2022.\nNakon duela četvrfinala Kupa Radivoja Koraća u prethodna dva dana, u hali ”Čair” večeras se igraju polufinalne utakmice. Nije bilo iznenađenja, pa će od 17 sati snage odmeriti, branilac trofeja "Crvena zvezda" i "Mega Mozzart", dok će se od 21 sat sastati "Partitan" i "FMP".\nPartizan opravdao ulogu favorita i zakazao polufinalni meč sa FMP-om\n22:38, 18. 2. 2022.\nKošarkaši "Partizana" poslednji su učesnici polufinala Kupa Radivoja Koraća, pošto su u meču četvrfinala u Nišu na kraju ubedljivo savladali "Borac" iz Zemuna rezultatom 101:48 (22:12, 25:18, 26:9, 28:9). Crno-beli su tako zakazali duel protiv "FMP-a", koji će biti odigran sutra od 21 sat.\nFMP treći polufinalista Kupa Radivoja Koraća\n19:49, 18. 2. 2022.\nKošarkaši FMP-a mnogo lakše od očekivanog savladali su ekipu Borca iz Čačka rezultatom 88:77 (19:8, 20:18, 23:18, 26:33) i obezbedili sebi mesto u polufinalu. Protivnik u niškoj hali ”Čair” u subotu od 21 sat biće im bolji iz duela Partizana i Borca iz Zemuna.\nU derbiju četvrtfinala Borac protiv FMP-a, Partizan apsolutni favorit protiv drugoligaša\n10:08, 18. 2. 2022.\nKošarkaši "Crvene zvezde" i "Mege Mozzar"t činiće prvi polufinalni par Kupa Radivoja Korać koji se do nedelje igra u Nišu, a preostali učesnici polufinala biće poznati večeras. Na parketu hale ”Čair” od 18 sati u duelu dva Aba ligaša snage će odmeriti "Borac" iz Čačka i "FMP", dok će se od 21 sat sastati "Partizan" i zemunski "Borac".\n22:32, 17. 2. 2022.\nProtivnik "Crvenoj zvezdi" u polufinalu Kupa Radivoja Koraća biće ekipa Mege Mozzart koja je u drugoj četvrtfinalnoj utakmici u niškoj hali ”Čair” rezultatom 84:57 (19:20, 22:9, 21:18, 22:10) savladala "Zlatibor".\nKošarkaši Crvene zvezde ubedljivom pobedom započeli odbranu trofeja u Kupu\n19:59, 17. 2. 2022.\nU prvoj utakmici završnog turnira Kupa Radivoja Koraća, koji se do nedelje igra u Nišu, košarkaši ”Crvene zvezde” ubedljivo su savladali ”Radnički” iz Kragujevca rezultatom 103:59 (28:13, 29:11, 24:22, 22:13) i plasirali se u polufinale.\nPočinje Kup Koraća - Zvezda brani titulu, Partizan želi da nastavi pobednički niz u Nišu\n10:15, 17. 2. 2022.\nOd večeras Niš će po 17. put biti domaćin završnice Kupa Radivoja Koraća, a prvi na teren hale ”Čair” od 18 sati istrčaće košarkaš,i branioca trofeja, "Crvene zvezde" i "Radničkog" iz Kragujevca, dok će od 21 sat snage odmeriti "Mega Mozzart" i "Zlatibor" iz Čajetine.\n09:24, 14. 2. 2022.\nIako su vodili sa 2:0 odbojkaši ”Niša” nisu uspeli da zabeleže trijumf u 16. kolu Superlige, pošto je ekipa ”Spartaka” iz Subotice posle preokreta stigla do pobede rezultatom 3:2 (22:25, 18:25, 25:16, 25:22, 15:10). Ovim porazom niški odbojkaši izgubili su sve šanse za opstanak u Superligi, a do kraja prvenstva ostala su još 2 kola.


Nokia se vraća na tržište smartfona u 2017. | Kamatica\nPočetna > vest > Nokia se vraća na tržište smartfona u 2017.\nNokia se vraća na tržište smartfona u 2017.\nTekst objavljen: 04.12.2016 17:30\nFinska telekomunikaciona kompanija Nokia, nekada svetski lider u proizvodnji mobilnih telefona, ponovo će se u prvoj polovini 2017. godine vratiti na tržište smartphone, saopšteno je iz te kompanije.\nNokia, koja je sada lider u proizvodnji telekomunikacione opreme, potvrdila je da će kompanija HMD Global, kao vlasnik Nokia-nog brenda telefona, već naredne godine lansirati prvi Nokia-in pametni telefon, prenosi agencija Frans pres.\nIz Nokia-e je saopšteno da je HMD dobio "zeleno svetlo" za proizvodnju smartphone, nakon što je završio sve potrebne transakcije sa svojim tajvanskim partnerom FIH Mobile of Fokskonom i američkim Microsoft-om koji je 2014. godine kupio od Nokia-e njeno neprofitabilno poslovanje sa telefonima.\nMicrosoft-ov "izlet" u oblast proizvodnje telefona je 2014. godine koštao tu kompaniju 7,2 milijarde dolara, ali je bio "kratkog daha", pošto je već u maju ove godine odlučila da Nokia-ino poslovanje sa telefonima proda kompaniji HMD Global i FIH Mobile za 350 miliona dolara.\nMicrosoft je, takođe, odlučio da obustavi proizvodnju smartphone-a u Finskoj, otpuštajući oko 1.350 radnika.\nNovi američki gigant u telekomunikacijama otvara 12 hiljada radnih mesta\nZbog virusa obustavljene isporuke kineskih mobilnih telefona u Rusiju\nHuavei će učestvovati u izgradnji 5G mreže u Velikoj Britaniji\nmobilni telefoni nokia smartphone Microsoft


Izgradnja vjetroelektrane Gvozd počinje naredne godine – Bankar.me\nJanuary 31, 2019 Članci, CRNA GORA, ENERGETIKA, SVE VIJESTI Leave a comment\nElektroprivreda Crne Gore počeće naredne godine radove na izgradnji vjetroelektrane Gvozd, dok se 2022. očekuje njeno puštanje u rad, saopštio je izvršni rukovodilac Direkcije za razvoj i inženjering u EPCG Ivan Mrvaljević.\nStudija o vjetropotencijalu, koju radi renomirana njemačka kompanija Fihner, u završnoj je fazi i, prema riječima Mrvaljevića, biće ključna u pregovorima o finansiranju projekta.\n“Pratili smo izgradnju vjetroelektrane Krnovo i zaključili da vjetropotencijal na toj lokaciji nije dovoljno iskorišćen. Upravo nas mjerenja i analize dovode do mjesta koje je predviđeno planskim dokumentima i države i opštine Nikšić, a to je da se dodatni vjetropotencijal nalazi na lokaciji Gvozd. Nakon izrade projektne dokumentacije, možemo biti optimisti da ćemo 2020. početi radove na izgradnji te vjetroelektrane”, kazao je Mrvaljević na jučerašnjem okruglom stolu nevladine organizacije Green Home.\nEPCG je, kako je naveo, izradila dvije studije vjetropotencijala sa aspekta ekološke prihvatljivosti projekta čija investicija iznosi 70 miliona eura, a za koji je državna energetska kompanija prošle godine potpisala Memorandum o razumijevanju sa austrijskom firmom Ivicom holding GmbH. Na Gvozdu će se graditi objekat snage 50 megavata i godišnje proizvodnje 140 gigavat-sati.\nPuštanje u rad vjetroelektrane Možura, prema riječima državnog sekretara u Ministarstvu ekonomije Nikole Vujovića, očekuje se ovih dana. Vujović, koji je takođe učestvovao na okruglom stolu, kazao je da su pri kraju i radovi na podmorskom kablu koji će povezati Crnu Goru i Italiju.\n“Realno stanje u crnogorskoj ekonomiji je da je Crna Gora energetski visoko zavisna zemlja. Postizanje energetske nezavisnosti jedan je od osnovnih zadataka. Crna Gora za potrebe nabavke nedostajućih energenata, godišnje izdvoji do 160 miliona eura”, ukazao je Vujović, govoreći na temu Tranzicija ka održivim energetskim sistemima-obaveza ili potreba crnogorske ekonomije.\nOn je podsjetio da je 2017. godine, nakon 35 godina pauze, na mrežu priključena vjetroelektrana Krnovo, kao i na to da je u maju 2018. država vratila vlasnički udio u nacionalnoj EPCG na nivo iz 2009. godine. Kako je dodao, termoenergetski kompleks u Pljevljima je nakon višedecenijskih pokušaja objedinjen u julu 2018. godine.\nIntezivnim aktivnostima u energetici stvaramo preduslove za brži razvoj crnogorskog društva. Samo zdrava i jaka energetika garantuju i jaku ekonomiju”, naglasio je Vujović.\nNeće ugroziti kanjon Nevidio\nPredstavnik EPCG Ivan Mrvaljević, naveo je da, prema analizama projektanata, izgradnja hidroelektrane Komarnica, za koju se završetak i usvajanje idejnog projekta i studije opravdanosti očekuje u maju ove godine, neće ugroziti kanjon Nevidio.\n“U ovom trenutku glavna smjernica je ekološka prihvatljivost projekta Komarnice. Upravo su na taj način projektanti definisali optimalnu kotu normalnog uspora od 811 metara nadmorske visine koja ni na koji način neće ugroziti kanjon Nevidio”, precizirao je Mrvaljević i dodao da su aktuelizovali i izradu dokumentacije za gradnju hidroelektrane Kruševo.\nMrvaljević je ukazao i na značaj izgradnje solarne elektrane na Briskoj gori koji je nedavno povjeren EPCG i finskoj kompaniji Fortum.\nPOJMOVIvjetroelektrana gvozd Vjetroelektrana Možura Vjetroelektrane\nPrevious Tržište osiguranja stabilno\nSljedeći Ovo su najvrijedniji bankarski brendovi u svijetu\nGradnja vjetroelektrane “Gvozd” počinje tokom naredne godine